**TIRGUS IZPĒTES NOTEIKUMI**

*par revīzijas pakalpojumu*

Rīgā, 2022. gada 9. septembrī

1. **PASŪTĪTĀJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Galvenā grāmatvede Ilze Vāverīte, tālr. 22014088, e-pasts: ilze.vaverite@kurzemesregions.lv |

1. **PAKALPOJUMS**
	1. Iepirkuma priekšmets – revidenta pakalpojumi Kurzemes plānošanas reģiona finanšu revīzijai un revīzijas pārskata sagatavošanai, kā arī atzinuma sniegšanai par saimnieciskā gada pārskatu, par periodu, kas beidzas 2022.gada 31.decembrī (turpmāk – Pakalpojums).
	2. Iepirkuma CPV kodi – 79212100-4 Finanšu revīzijas pakalpojumi.
	3. Pakalpojuma sniegšanas laiks – no līguma parakstīšanas brīža līdz 31.03.2023
	4. Par pakalpojumu detalizētāk ir rakstīts tirgus izpētes noteikumu (turpmāk – noteikumi) 1.pielikumā „Darba uzdevums”.
	5. Līgumcenas apmaksa tiks veikta sadalot to vairākās daļās vienojoties ar piegādātāju.
2. **PRASĪBAS PRETENDENTAM**
	1. Pretendents (un tā piedāvātais atbildīgais zvērināts revidents) tiesīgs sniegt revīzijas pakalpojumus. Pretendents norāda atbildīgo zvērināto revidentu.
	2. Uz pretendentu un personu, kas veiks atbildīgā zvērinātā revidenta pienākumus, neattiecas Revīzijas pakalpojuma likuma 26.pantā minētie apstākļi.
	3. Pretendentam visā iepirkuma līguma darbības laikā ir jābūt spēkā civiltiesiskās atbildības apdrošināšanai par summu, kas ir ne mazāka par Ministru kabineta 27.12.2001. noteikumos Nr. 547 “Noteikumi par zvērināta revidenta – pašnodarbinātas personas vai individuālā komersanta – un zvērinātu revidentu komercsabiedrības civiltiesiskās atbildības apdrošināšanas minimālo atbildības limitu” noteikto.
	4. Pretendentam (un tā piedāvātajam atbildīgajam zvērinātam revidentam) ir jābūt pieredzei valsts vai pašvaldības gada pārskatu revīzijā.
	5. Pretendents var balstīties uz citu uzņēmēju iespējām, ja tas ir nepieciešams kvalifikācijas pierādīšanai vai iepirkuma līguma izpildei, neatkarīgi no savstarpējo attiecību tiesiskā rakstura. Pretendentam jānorāda visas personas, uz kuru iespējām Pretendents balstās, lai apliecinātu kvalifikācijas atbilstību nolikumā noteiktajām prasībām, kā arī apakšuzņēmējus, ja tāds/i tiek piesaistīti un tam/tiem nododamo veicamo pakalpojumu vērtība ir vismaz 10% no kopējās pakalpojuma līguma vērtības. Par piesaistīto apakšuzņēmēju pretendents iesniedz atsevišķu dokumentu brīvā formā norādot nepieciešamo informāciju, lai būtu iespējams identificēt piesaistīto apakšuzņēmēju, noteikt darba sadalījumu līguma izpildē. Nepieciešamības gadījumā tiks uzdoti precizējoši jautājumi.
3. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir **saimnieciski visizdevīgākais piedāvājums**, ko noteiks izvērtējot tikai piedāvājuma cenu. Piedāvājums **ar zemāko piedāvājuma cenu** tiks atzīts par saimnieciski visizdevīgāko piedāvājumu.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2022. gada 13. septembra pulksten 12.00,** nosūtot aizpildītu pieteikuma formu (2.pielikums) un piedāvājumu uz e-pastu: jurists@kurzemesregions.lv.

1. **PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**
	1. **Piedāvājuma izvērtēšanas pamatnoteikumi**
		1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana. Piedāvājumu izvērtēšanu veiks KPR Administrācijas jurists, kurš par piedāvājuma izvērtējumu sagatavos un iesniegs ziņojumu.
		2. Uz pretendentu (arī visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība) un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst tirgus izpētes noteikumos noteiktajām prasībām), attiecas Publisko iepirkumu likuma 9.panta astotā daļā noteiktie pretendentu izslēgšanas noteikumi un Starptautisko un Latvijas Republikas nacionālo sankciju likuma 11.1 panta izslēgšanas nosacījumi.
		3. Pretendentu izslēgšanas noteikumu attiecināmība uz konkrēto pretendentu tiks pārbaudīta Publisko iepirkumu likuma 9. panta 9., 10., 11. un 12. daļā noteiktajā kārtībā.
		4. Pasūtītājam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus piegādātājus iesniegt piedāvājumus.
		5. No iesniegtajiem piedāvājumiem tiks izvēlēts saimnieciski visizdevīgākais piedāvājums.
		6. Pasūtītājam ir tiesības veikt sarunas ar saimnieciski visizdevīgākā piedāvājuma iesniedzēju par iepirkuma līguma noteikumiem un tā piedāvājumu. Pasūtītājs lūdz pretendentu, ar kuru notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums. Sarunu gaitā pretendents var precizēt un papildināt piedāvājumu. Ja Pasūtītājs un Pretendents nevar vienoties par iepirkuma līguma noteikumiem vai Pasūtītājs sarunās nepanāk tā vajadzībām atbilstošu piedāvājumu, Pasūtītājs ir tiesīgs uz sarunām aicināt nākamo saimnieciski visizdevīgākā piedāvājuma iesniedzēju.
		7. Pasūtītājs lēmumu par uzvarētāju tirgus izpētē pieņem pēc tam, kad tas ar izraudzīto pretendentu ir pabeidzis sarunas par piedāvājumu un iepirkuma līgumu.
		8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Pasūtītājam ir tiesības izvēlēties nākamo saimnieciski visizdevīgāko piedāvājumu un veikt sarunas.
	2. **Lēmuma pieņemšana un paziņošana**

Triju darbdienu laikā pēc lēmuma pieņemšanas Pasūtītājs informē visus pretendentus par tirgus izpētes rezultātiem.

* 1. **Iepirkuma līguma slēgšana**
		1. Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu un iepirkuma līguma noteikumiem, kas ir saskaņoti sarunās.
		2. Iepirkuma līguma slēgšanas laiks tiek noteikts Pasūtītājam un Pretendentam vienojoties, bet tas nav nosakāms garāks par trīs darbdienām no dienas, kad Pasūtītājs nosūtījis aicinājumu Pretendentam parakstīt iepirkuma līgumu.

**1.pielikums**

Tirgus izpētes noteikumiem

Par revīzijas pakalpojumu

**DARBA UZDEVUMS**

1. **Vispārīgā informācija**

Kurzemes plānošanas reģions (turpmāk – KPR) ir Vides aizsardzības un reģionālās attīstības ministrijas pārraudzībā esoša atvasināta publiska persona, kas nodrošina Kurzemes plānošanas reģiona attīstības plānošanu, koordināciju, pašvaldību un citu valsts pārvaldes iestāžu sadarbību. Kurzemes plānošanas reģions ir reģistrēts nodokļu maksātāju reģistrā 2006.gada 15.augustā ar kodu 90002183562 un ir publisko tiesību juridiskā persona.

1. **Iepirkuma mērķis**

Revīzija jāveic par KPR gada pārskatā ietvertiem finanšu pārskatiem par periodu, kas beidzas 2022.gada 31.decembrī, kuri sagatavoti atbilstoši Starptautiskajiem Finanšu pārskatu standartiem un Latvijas Republikas normatīvajiem aktiem.

Revīzijas pakalpojuma gala rezultāts ir zvērināta revidenta atzinuma un ziņojuma vadībai par 2022. gada finanšu pārskatu iesniegšana. Revīzijas pakalpojumi tiek sniegti atbilstoši Revīzijas pakalpojumu likuma un Profesionālās ētikas kodeksa normām, ievērojot Latvijā atzīto starptautisko revīzijas standartu prasības un labākās prakses principus.

1. **Darba apjoms**

KPR 2022. gada finanšu pārskata revīzijas veikšana, noslēgumā sniedzot revidenta ziņojumu ar atzinumu par finanšu gada pārskatu. Zvērināta revidenta ziņojuma sniegšana vadībai, atspoguļojot revīzijas laikā atklāto, kā arī sniedzot rekomendācijas par uzlabojumiem, ja tādi būs nepieciešami. Ziņojums vadībai jāsniedz arī tad, ja gada pārskatā būtiskas nepilnībās nav atklātas. Ziņojums vadībai jāsniedz pēc starpposma un noslēguma revīzijas veikšanas.

Pirms zvērināta revidenta ziņojuma par gada pārskata iesniegšanas ar ziņojuma projekta saturu ir jāiepazīstina KPR Administrācijas vadītāja. Zvērināta revidenta ziņojums ar atzinumiem un ziņojums vadībai, kā arī starprevīzijas darba rezultāts nav publiskojami bez saskaņošanas ar KPR Administrācijas vadītāju. Revidentam ir jāveic revīzijas procedūras attiecībā uz kopējiem budžeta izdevumiem KPR, kas uzrādītas finanšu pārskatos. Revidentam ir jāsniedz konsultācijas saistībā ar finanšu uzskaiti, gada pārskata sagatavošanu, kā arī nepieciešamības gadījumā konsultēt vispārējos grāmatvedības jautājumos.

Vērtēt Valsts Kontroles uzdotos atbilstības jautājumus, ja piemērojams.

1. **Pakalpojuma sniegšanas termiņi un kārtība**

Pārbaudes veikšanas laiki un saturs iepriekš saskaņojami ar KPR Administrācijas Galveno grāmatvedi. Revīzija tiek veikta KPR Administrācijas telpās klātienē vai attālināti. Veicot revīziju, ir jāievēro KPR noteiktais darba laika grafiks.

**Augstāk minēto uzdevumu izpilde pilnībā ir jāpabeidz līdz 31.03.2023.**

**2.pielikums**

Tirgus izpētes noteikumiem

Par revīzijas pakalpojumu

**PIETEIKUMS**

*dalībai tirgus izpētē par revīzijas pakalpojumu*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs:  |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs:  |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Darba uzdevumā norādītās prasības.

Iesniedzot pieteikumu, pretendents piekrīt, ka Pasūtītājs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendenta apliecinājumi (*apliecinājuma gadījumā atzīmēt ar krustiņu*):

 Pretendents (un tā piedāvātais atbildīgais zvērināts revidents) tiesīgs sniegt revīzijas pakalpojumus, atbilstoši normatīvajos aktos noteiktām prasībām;

 Uz pretendentu un personu, kas veiks atbildīgā zvērinātā revidenta pienākumus, neattiecas Revīzijas pakalpojuma likuma 26.pantā minētie apstākļi;

 Pretendentam visā iepirkuma līguma darbības laikā būs spēkā civiltiesiskās atbildības apdrošināšana par summu, kas ir ne mazāka par Ministru kabineta 27.12.2001. noteikumos Nr. 547 “Noteikumi par zvērināta revidenta – pašnodarbinātas personas vai individuālā komersanta – un zvērinātu revidentu komercsabiedrības civiltiesiskās atbildības apdrošināšanas minimālo atbildības limitu” noteikto;

 Pretendentam (un tā piedāvātajam atbildīgajam zvērinātam revidentam) ir pieredze valsts vai pašvaldības gada pārskatu revīzijā;

 Tam ir nepieciešamie speciālisti un resursi, lai kvalitatīvi veiktu revīzijas pakalpojumu atbilstoši normatīvajos aktos noteiktām prasībām par šādu pakalpojumu sniegšanu.

Piedāvājuma kopējā līgumcena:

|  |  |  |  |
| --- | --- | --- | --- |
| **Pakalpojums apraksts** | **Piedāvātā pakalpojuma izpildes cena bez pievienotās vērtības nodokļa****EUR** | **Pievienotās vērtības nodoklis****EUR** | **Piedāvātā pakalpojuma izpildes kopējā cena****EUR** |
| Revīzijas pakalpojums KPR |  |  |  |

**Pretendenta pārstāvis:**

|  |  |
| --- | --- |
| Vārds, Uzvārds, personiskais paraksts |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Pasūtītāju. [↑](#footnote-ref-5)